**Nota de fundamentare**

**la proiectul de Ordin al Ministrului Finanțelor cu privire la aprobarea modificărilor la Ordinul Ministrului Finanțelor nr.118/2017**

|  |
| --- |
| **1. Denumirea sau numele autorului şi, după caz, a/al participanţilor la elaborarea proiectului actului normativ** |
| Ministerul Finanțelor |
| **2. Condiţiile ce au impus elaborarea proiectului actului normativ** |
| *2.1. Temeiul legal sau, după caz, sursa proiectului actului normativ* |
| Proiectul ordinului s-a elaborat în temeiul prevederilor art.8 alin.(1) lit.b) al Legii contabilităţii şi raportării financiare nr.287/2017, pct.9 subpct.11) din Regulamentul cu privire la organizarea şi funcţionarea Ministerului Finanţelor, aprobat prin Hotărârea Guvernului nr.696/2017, și pct.3 din Hotărârea Guvernului nr.294/1998 cu privire la executarea Decretului Preşedintelui Republicii Moldova nr.406/1997. |
| *2.2. Descrierea situaţiei actuale şi a problemelor care impun intervenţia, inclusiv a cadrului normativ aplicabil şi a deficienţelor/lacunelor normative* |
| Scopul elaborării proiectului actului normativ reiese din necesitatea reglementării modului de facturare a operațiunilor de transmitere/prestare/acordare a bunurilor/serviciilor/altor câștiguri de către entitatea care le acordă și actualizării unor prevederi ale actului normativ. |
| **3. Obiectivele urmărite şi soluţiile propuse** |
| Proiectul actului normativ prevede ajustarea Anexei nr.1 și Anexei nr.2 la Ordinul Ministrului Finanţelor nr.118/2017 cu privire la aprobarea formularului tipizat de document primar cu regim special „Factura fiscală” şi a Instrucţiunii privind completarea acestuia. Astfel se propune:   1. Excluderea seriei foii de parcurs din formularul tipizat al facturii fiscale și din Instrucțiunea de completare a acesteia. 2. În cazul transmiterii bunurilor, prestării serviciilor, acordării altor câștiguri cu titlu gratuit în cadrul campaniilor promoționale persoanelor fizice cetățeni, emiterea facturii fiscale de către furnizori să nu fie obligatorie, aceasta fiind emisă doar la solicitarea persoanei fizice (Anexa nr.2 pct.9). 3. Completarea cu seria şi numărul buletinului provizoriu eliberat persoanelor fizice care renunţă la numărul de identificare de stat sau în cazul persoanelor fizice cetăţeni străini ce nu dispun de IDNP (codul personal), codul de identificare din ţara de reşedinţă a acestora în cazul întocmirii facturii fiscale la livrarea serviciilor (Anexa nr.2 pct.13 subpct.3)). |
| **4.** **Analiza impactului de reglementare** |
| - |
| **5. Compatibilitatea proiectului actului normativ cu legislaţia UE** |
| Proiectul ordinului în cauză nu are drept scop armonizarea legislației naționale cu legislația Uniunii Europene. |
| **6. Avizarea şi consultarea publică a proiectului actului normativ** |
| Proiectul a fost supus avizării și consultării publice în conformitate cu art.32 din Legea nr.100/2017 cu privire la actele normative, prin expediere părților interesate și prin publicare pe pagina web oficială a Ministerului Finanțelor și pe portalul guvernamental particip.gov.md.  În scopul respectării prevederilor Legii nr.239/2008 privind transparența în procesul decizional, proiectul de ordin, nota de fundamentare, sinteza și tabelul comparativ se plasează pe pagina web oficială a Ministerului Finanțelor (compartimentul „Transparența decizională”) și pe portalul guvernamental particip.gov.md.  Anunțul de inițiere a proiectului de ordin a fost publicat pe pagina web oficială a Ministerului Finanțelor <https://www.mf.gov.md/ro/content/proiectul-omf-cu-privire-la-modificarea-omf-nr-1182017> și pe platforma particip.gov.md <https://particip.gov.md/ro/document/stages/proiectul-ordinului-ministrului-finantelor-cu-privire-la-modificarea-ordinului-ministrului-finantelor-nr-1182017/13283> |
| **7. Modul de încorporare a actului în cadrul normativ existent** |
| Urmare aprobării proiectului, nu va apărea necesitatea modificării sau abrogării unor acte normative. |

**Ministru Victoria Belous**